Pavilón Archipelágo vznikol ako udržateľné riešenie priestorového zásahu v meste, ktoré sa dá vďaka svojej modulárnosti vrstviť, dopĺňať, skladať a rozkladať. Je navrhnutý tak, aby sa dal ľahko transformovať na meniace sa požiadavky programu mestského festivalu, ktorý sa primárne zameriava na migráciu a integráciu menšín. Kruhová konštrukcia vytvára jemnú definíciu priestoru a otvára sa do všetkých strán. Dodatočné textilné a oceľové prvky umožňujú rôznorodé využitie a priestorové rozmiestnenie na výstavu, koncert, panelovú diskusiu či predstavenie. Pomocou závesného systému sa pavilón dá premeniť za krátky čas na uzavreté šapitó a rovnako rýchlo na polo-otvorený priestor so stenou na premietanie, prípadne radiálne otvorené pódium s tienením. Práve modularita má zabezpečiť nekonečne veľa variantov a otvára široké spektrum využitia.
Rok: 2020-2021
Lokalita: Festival [fjúžn] and Sensorium
Konštrukcia: Dionýz Troskó, Woodmaster
Partneri: Z verejných zdrojov podporil Fond na podporu umenia a Nadácia mesta Bratislavy, Woodmaster and others
Foto: Festival [fjúžn], Katarína Janíčková